section_heading: Povijest
paragraph_text: Dok se nalazio pod njemačkom okupacijom, grad je gotovo u potpunosti uništen 1944. god. tijekom bitke za Normandiju. 5.000 ljudi je poginulo, a uništeno 12.000 domova, uglavnom od savezničkog zračnog napada. Zbog toga je Le Havre 18. srpnja 1949. god. nagrađen ordenom Legije časti. Nakon rata, uništeno povijesno središte grada je obnovljeno u stilu moderne arhitekture Augustea Perreta. Modernistički uređen centar grada nalazi se na popisu UNESCO-ove Svjetske kulturne baštine od 2005. god. Le Havre je nekad bio sinonim za urbanu tamu i sivilo. Stanovnici grada su učinili mnogo kako bi to promijenili, te se danas o Le Havre govori kao o Brasiliji Francuske.